فرانسا پرزیدنتی امانوئل ماکرون، پایتخت پاریسده شنبه گونو کئچیریلن و یاناجاق قیمت آرتیرما‌لاری‌نین اعتراض ائدیلدیگی گؤستریدکی ساواش صحنه‌لرینی قیناییب.
حکومت سؤزچوسو بنجامین گریواکس، ناظیرلر کابینه'سیندن سونرا پاریسده تشکیل اولونان یاناجاق اعتراضلارینا دایر وئردیگی بیاناتدا، ماکرونون تاماشا‌داکی ساواش صحنه‌لرینی پیسلدیگینی بیلدیریب.
گؤستری‌لره موناسیبتین، "آوروپا تاریخینده یئرینی تاپا بیلمه‌ین بیر فرانسا وار." ایفاده‌سینی ایشله‌دن گریواکس، حکومتین هامینی ماسانین اطرافیندا توپلایاجاغینی، فران‌سیزلارین پروبلم‌لرینه و فیکیرلرینه داها حساس اولاجاغینی دئییب.
حکومتین 10 گون‌دور مایع یاناجاغا علاوه وئرگی قویولماسینی اعتراض ائدن و "ساری جیلیقلا‌لیلار" آدی آلتیندا تشکیلات‌لانان نوماییشچی‌لر، شنبه باشدا پاریسده اولماقلا  بیر چوخ شهرده نوماییش کئچیریب.
شهرین سمبول‌لاری آراسیندا یئر آلان چامپس-ائلیزادا اطراف موحیطه ضرر وئرن و شدت حادثه‌لری باشلایان نوماییشچی‌لره پولیس موداخیله ائتمیشدی.
پولیس، خیابان اطرافیندا غزه'یه سبب اولان و بیر چوخ یئری آتشه وئرن نوماییشچی‌لره گؤز یاشی آخیدیجی گاز و باسقیلی سو ایله موداخیله ائتمیشدی.
بیر قروپ نوماییشچی، پولیس موداخیله‌سینی انگللمک مقصدیله باریئر قوروب و خیابانداکی داش‌لاری چیخارمیشدی. نوماییشچی‌لر همچینین، پولیسه شوشه و داش آتمیشدی.
نوماییشچی‌لرین گرگین‌لیگی آرتیرماسی و شدت حادثه‌لری باشلاماسی اوزرینه امنیت گوجلری آغیر موداخیله ائتمیشدی.
چامپس-الیزا و اطرافین‌داکی کوچه‌لردن آلوو‌لار قالخمیشدی.
ایچ ایشلر ناظیری کریستوف کاستنر، ائتدیگی آچیقلامادا، اؤلکه ایچینده کئچیریلن تخمینن مین 600 میتینگه تخمینن 106 مین نفرین قاتیلدیغینی بیلدیرمیشدی.
